《草堂瀑布》
宋代·蒲寿宬

西瞻香炉气，北望钟山英。
宁如坐岩曲，飞玉光栏楹。
异哉天地秀，孕此冰雪精。
梅花立其旁，姑射凌寒清。
仙帔月耿耿，神佩风琤琤。
窗户六月泠，草木三冬荣。
锦水怀少陵，银河照长庚。
所嗜固不同，聊复娱吾生。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。